Преузето са <https://pravno-informacioni-sistem.rs>

Службени гласник РС 8/2025, Датум: 24.1.2025.

**270**

На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23, 92/23 и 94/24), члана 8. Закона о буџету Републике Србије за 2025. годину („Службени гласник РС”, број 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о расподели подстицаја у пољопривреди и руралном развоју у 2025. години**

Члан 1.

Овом уредбом прописује се за буџетску 2025. годину обим средстава, врсте и максимални износи по врсти подстицаја у пољопривреди и руралном развоју (у даљем тексту: подстицаји), у складу са Законом о подстицајима у пољопривреди и руралном развоју и Законом о буџету Републике Србије за 2025. годину.

Члан 2.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0005 – Кредитна подршка у пољопривреди, Економска класификација 451 – Субвенције јавним нефинансијским предузећима и организацијама утврђена су средства у износу од 1.300.000.000 динара од чега 1.200.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12), која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама утврђена су средства у износу од 95.900.000.000 динара, која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0002 – Мере руралног развоја, Економска класификација 451 – Субвенције јавним нефинансијским предузећима и организацијама утврђена су средства у износу од 5.800.000.000 динара, која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0006 – Посебни подстицаји, Економска класификација 451 – Субвенције јавним нефинансијским предузећима и организацијама утврђена су средства у износу од 300.000.000 динара, која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 4005 – ИПАРД, Економска класификација 451 – Субвенције јавним нефинансијским предузећима и организацијама утврђена су средства у износу од 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја, која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 4005 – ИПАРД, Економска класификација 451 – Субвенције јавним нефинансијским предузећима и организацијама планирана су средства за 2026. годину у износу од 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја, која се распоређују у складу са овом уредбом.

Законом о буџету Републике Србије за 2025. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 4005 – ИПАРД, Економска класификација 451 – Субвенције јавним нефинансијским предузећима и организацијама планирана су средства за 2027. годину у износу од 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја, која се распоређују у складу са овом уредбом.

Члан 3.

У оквиру средстава прописаних чланом 2. став 1. ове уредбе износ од 50.000.000 динара расподељује се за захтеве који ће бити решени у текућој години.

У оквиру средстава прописаних чланом 2. став 2. ове уредбе износ од 1.349.999.000 динара расподељује се за реализацију подстицаја по решењима донетим у извршењу судских пресуда, реализацију подстицаја из претходног периода по другостепеним решењима, као и по новим решењима донетим у поновном поступку након поништавања побијаног првостепеног решења од стране другостепеног органа, по основу донетих, а неисплаћених решења из претходног периода, као и захтева који ће бити решени у текућој години, од чега за реализацију подстицаја по решењима донетим у извршењу судских пресуда, реализацију подстицаја из претходног периода по другостепеним решењима, као и по новим решењима донетим у поновном поступку након поништавања побијаног првостепеног решења од стране другостепеног органа, по основу донетих, а неисплаћених решења из претходног периода, износ од 5.000.000 динара, а за захтеве који ће бити решени у текућој години износ од 1.344.999.000 динара.

У оквиру средстава прописаних чланом 2. став 3. ове уредбе износ од 3.527.154.284 динара расподељује се за реализацију подстицаја по решењима донетим у извршењу судских пресуда, реализацију подстицаја из претходног периода по другостепеним решењима, као и по новим решењима донетим у поновном поступку након поништавања побијаног првостепеног решења од стране другостепеног органа, по основу донетих, а неисплаћених решења из претходног периода, као и захтева који ће бити решени у текућој години, од чега за реализацију подстицаја по решењима донетим у извршењу судских пресуда, реализацију подстицаја из претходног периода по другостепеним решењима, као и по новим решењима донетим у поновном поступку након поништавања побијаног првостепеног решења од стране другостепеног органа, по основу донетих, а неисплаћених решења из претходног периода, износ од 5.000.000 динара, а за захтеве који ће бити решени у текућој години износ од 3.522.154.284 динара.

Средства из ст. 1–3. овог члана расподељују се у одговарајућим укупним износима по мерама у складу са Табелом која је дата у Прилогу 1 – ТАБЕЛА РАСПОДЕЛЕ СРЕДСТАВА ЗА РЕАЛИЗАЦИЈУ ПОДСТИЦАЈА ПО РЕШЕЊИМА ДОНЕТИМ У ИЗВРШЕЊУ СУДСКИХ ПРЕСУДА, РЕАЛИЗАЦИЈУ ПОДСТИЦАЈА ИЗ ПРЕТХОДНОГ ПЕРИОДА ПО ДРУГОСТЕПЕНИМ РЕШЕЊИМА, КАО И ПО НОВИМ РЕШЕЊИМА ДОНЕТИМ У ПОНОВНОМ ПОСТУПКУ НАКОН ПОНИШТАВАЊА ПОБИЈАНОГ ПРВОСТЕПЕНОГ РЕШЕЊА ОД СТРАНЕ ДРУГОСТЕПЕНОГ ОРГАНА, ПО ОСНОВУ ДОНЕТИХ, А НЕИСПЛАЋЕНИХ РЕШЕЊА ИЗ ПРЕТХОДНОГ ПЕРИОДА, КАО И ЗАХТЕВА КОЈИ ЋЕ БИТИ РЕШЕНИ У ТЕКУЋОЈ ГОДИНИ, који је одштампан уз ову уредбу и чини њен саставни део.

Члан 4.

Средства из члана 2. ове уредбе распоређују се за следеће програмске активности/пројекте:

1) директна плаћања;

2) мере руралног развоја;

3) кредитну подршку у пољопривреди;

4) посебне подстицаје;

5) ИПАРД подстицаје.

Исплата подстицаја из става 1. овог члана врши се на рачун корисника подстицаја код пословне банке до износа финансијских средстава из члана 2. ове уредбе, у складу са законом којим се уређују подстицаји у пољопривреди и руралном развоју.

Ако се у поступцима за остваривање права на подстицаје из става 1. овог члана утроше финансијска средства из става 2. овог члана, Управа за аграрна плаћања решењем одбија захтеве, односно пријаве за остваривање права на подстицаје, услед недостатка расположивих финансијских средстава.

Члан 5.

Обим средстава за директна плаћања износи  94.550.001.000 динара.

Средства из става 1. овог члана расподељују се у одговарајућим укупним износима, и то за следеће врсте подстицаја:

1) премију за млеко за четврти квартал 2024. године и први, други и трећи квартал 2025. године у износу од 16.000.000.000 динара;

2) основне подстицаје за биљну производњу у износу од 34.500.000.000 динара;

3) подстицаје за квалитетне приплодне млечне краве, квалитетне приплодне товне краве и бикове, краве дојиље, квалитетне приплодне крмаче и нерастове, квалитетне приплодне овце и овнове, козе и јарчеве, родитељске кокошке тешког типа, родитељске кокошке лаког типа, родитељске ћурке, квалитетне приплодне матице рибе шарана и квалитетне приплодне матице рибе пастрмке у износу од 18.500.000.000 динара;

4) подстицаје за тов јунади, тов јагњади, тов јаради и тов свиња у износу од 4.500.000.000 динара;

5) подстицаје за кошнице пчела у износу од 1.150.000.000 динара;

6) подстицаје за краве за узгој телади за тов у износу од 900.000.000 динара;

7) подстицаје за конзумну рибу у износу од 1.000 динара;

8) регрес за набавку сертификованог семена у износу од 19.000.000.000 динара.

Члан 6.

Директна плаћања, у зависности од врсте подстицаја из члана 5. став 2. ове уредбе исплаћују се у одговарајућим максималним износима, и то за:

1) премију за млеко које испуњава услове у складу са посебним прописом којим се уређује квалитет сировог млека у износу од 19 динара по литру млека;

2) основне подстицаје за биљну производњу у износу од 18.000 динара по хектару;

3) подстицаје за квалитетне приплодне млечне краве у износу од 55.000 динара по грлу;

4) подстицаје за квалитетне приплодне товне краве и бикове у износу од 55.000 динара по грлу;

5) подстицаје за квалитетне приплодне овце и овнове, козе и јарчеве у износу од 10.000 динара по грлу;

6) подстицаје за квалитетне приплодне крмаче и нерастове у износу од 18.000 динара по грлу;

7) подстицаје за родитељске кокошке тешког типа у износу од 100 динара по грлу;

8) подстицаје за родитељске кокошке лаког типа у износу од 140 динара по грлу;

9) подстицаје за родитељске ћурке у износу од 300 динара по грлу;

10) подстицаје за квалитетне приплодне матице рибе шарана у износу од 500 динара по грлу;

11) подстицаје за квалитетне приплодне матице рибе пастрмке у износу од 300 динара по грлу;

12) подстицаје за тов јунади у износу од 22.000 динара по грлу у тову;

13) подстицаје за тов јагњади у износу од 3.000 динара по грлу у тову;

14) подстицаје за тов јаради у износу од 3.000 динара по грлу у тову;

15) подстицаје за тов свиња у износу од 1.500 динара по грлу у тову;

16) подстицаје за кошнице пчела у износу од 1.000 динара по кошници;

17) подстицаје за краве за узгој телади за тов у износу од 20.000 динара по грлу;

18) подстицаје за производњу конзумне рибе у износу од десет динара по килограму произведене рибе;

19) регрес за набавку сертификованог семена у износу до 17.000 динара по хектару.

Члан 7.

Директна плаћања из члана 5. став 2. ове уредбе исплаћују се из средстава прописаних чланом 2. став 2. ове уредбе.

Члан 8.

Обим средстава за подстицаје за мере руралног развоја износи 2.272.845.716 динарa.

Средства из става 1. овог члана расподељују се у одговарајућим укупним износима, и то за мере руралног развоја које обухватају подршку програмима који се односе на:

1) унапређење конкурентности у износу од 448.858.389 динарa и то за:

(1) инвестиције у физичку имовину пољопривредног газдинства у износу од 348.857.389 динарa, од чега за:

– подстицање подизања нових вишегодишњих производних засада воћака, винове лозе и хмеља у износу од 100.000.000 динара, од чега за подстицање подизања нових вишегодишњих производних засада воћака и хмеља у износу од 50.000.000 динара и за подстицање подизања нових вишегодишњих производних засада винове лозе у износу од 50.000.000 динара;

– подршку за унапређење примарне пољопривредне производње у износу од 248.857.389 динарa, од чега за инвестиције за набавку квалитетних приплодних грла за унапређење примарне сточарске пољопривредне производње у износу од 50.000.000 динара, инвестиције за набавку нових машина и опреме за унапређење примарне биљне производње у износу од 100.000.000 динара, инвестиције за набавку нових машина и опреме за унапређење примарне сточарске пољопривредне производње у износу од 50.000.000 динарa и инвестиције у изградњу и опремање објеката у износу од 48.857.389 динара;

(2) инвестиције у прераду и маркетинг пољопривредних и прехрамбених производа и производа рибарства у износу од 100.000.000 динарa, од чега за:

– изградњу објеката и набавку опреме у сектору производње вина у износу од 50.000.000 динара;

– изградњу и реконструкцију објеката и набавку опреме у сектору производње јаких алкохолних пића у износу од 50.000.000 динара;

(3) управљање ризицима (регрес за премију осигурања за усеве, плодове, вишегодишње засаде, расаднике и животиње) у износу од 1.000 динара;

2) очување и унапређење животне средине и природних ресурса у износу од 300.600.000 динара, и то за:

(1) органску производњу у износу од 200.000.000 динара, од чега за:

– органску биљну производњу у износу од 100.000.000 динарa,

– органску сточарску производњу у износу од 100.000.000 динара;

(2) очување биљних и животињских генетичких ресурса у износу од 100.600.000 динара, од чега за:

– очување биљних генетичких ресурса у износу од 600.000 динара,

– очување животињских генетичких ресурса у износу од 100.000.000 динара,

3) подстицаје за диверсификацију дохотка и унапређење квалитета живота у руралним подручјима у укупном износу од 620.002.000 динара, и то за:

(1) унапређење економских активности на селу кроз подршку непољопривредним активностима у износу од 1.000 динара;

(2) подршку младима у руралним подручјима у износу од 1.000 динара;

(3) спровођење активности у циљу подизања конкурентности у смислу додавања вредности кроз прераду, као и за увођење и сертификацију система квалитета хране, органских производа и производа са ознаком географског порекла на газдинствима у износу од 20.000.000 динара, и то за подстицаје за спровођење активности у циљу подизања конкурентности кроз диверсификацију економских активности кроз подршку инвестицијама у прераду и маркетинг на пољопривредном газдинству;

(4) инвестиције у руралну инфраструктуру у износу од 600.000.000 динара;

4) подстицаје за унапређење система креирања и преноса знања у укупном износу од 903.385.327 динара, и то за:

(1) развој техничко-технолошких, примењених, развојних и иновативних пројеката у пољопривреди и руралном развоју у износу од 1.000 динара;

(2) подршку пружању савета и информација пољопривредним произвођачима, удружењима, задругама и другим правним лицима у пољопривреди у износу од 903.384.327 динара.

Члан 9.

Подстицаји из члана 8. став 2. тачка 1) подтачка (1) алинеја прва – подстицање подизања нових вишегодишњих производних засада воћака и хмеља и алинеја друга и тачка 3) подтач. (1) и (3) ове уредбе исплаћују се у максималном износу од 50% од вредности поједине врсте мере руралног развоја, односно у максималном износу од 65% од вредности поједине врсте мере руралног развоја у подручју са отежаним условима рада у пољопривреди.

Подстицаји из члана 8. став 2. тачка 1) подтачка (1) алинеја прва – подстицање подизања нових вишегодишњих производних засада винове лозе, подтачка (2) алинеја прва и друга ове уредбе исплаћују се у максималном износу од 60% од вредности поједине врсте мере руралног развоја.

Подстицаји из члана 8. став 2. тачка 1) подтачка (2) алинеја друга ове уредбе исплаћује се у максималном износу од 70% за произвођаче који имају регистровану географску ознаку јаких алкохолних пића.

Подстицаји из члана 8. став 2. тачка 1) подтачка (3) ове уредбе исплаћују се у максималном износу од 40% плаћене премије осигурања, односно у максималном износу од 45% плаћене премије осигурања у подручју са отежаним условима рада у пољопривреди, односно у максималном износу од 70% плаћене премије осигурања на подручју Моравичког, Златиборског, Подунавског, Шумадијског, Колубарског, Мачванског и Расинског управног округа и града Београда.

Подстицаји из члана 8. став 2. тачка 2) подтачка (1) алинеја прва ове уредбе исплаћују се у максималном износу од 250% од вредности поједине врсте мере руралног развоја.

Подстицаји из члана 8. став 2. тачка 2) подтачка (1) алинеја друга ове уредбе исплаћују се у максималном износу од 40% од вредности поједине врсте мере руралног развоја.

Подстицаји из члана 8. став 2. тачка 3) подтачка (2) ове уредбе исплаћују се у максималном износу од 75% од вредности поједине врсте мере руралног развоја.

Подстицаји из члана 8. став 2. тачка 2) подтачка (2) алинеја прва, тачка 3) подтачка (4) и тачка 4) ове уредбе исплаћују се у максималном износу од 100% од вредности поједине врсте мере.

Подстицаји из члана 8. став 2. тачка 2) подтачка (2) алинеја друга ове уредбе исплаћују се по јединици мере, и то:

1) подолско говече и буша (бикови, краве и сва грла преко две године старости) у износу од 30.000 динара по грлу;

2) подолско говече и буша (сва грла од шест месеци до две године старости) у износу од 18.000 динара по грлу;

3) подолско говече и буша (телад испод шест месеци старости) у износу од 12.000 динара по грлу;

4) домаћи биво (бикови биволи, биволице и сва грла преко две године старости) у износу од 30.000 динара по грлу;

5) домаћи биво (сва грла од шест месеци до две године старости) у износу од 18.000 динара по грлу;

6) домаћи биво (телад испод шест месеци старости) у износу од 12.000 динара по грлу;

7) домаћи – брдски коњ, нониус и липицанер (сва грла старија од шест месеци) у износу од 30.000 динара по грлу;

8) балкански магарац (сва грла старија од шест месеци) у износу од 10.000 динара по грлу;

9) мангулица (црни, бели и црвени сој), моравка и ресавка (приплодне крмаче) у износу од 12.000 динара по грлу;

10) мангулица (црни, бели и црвени сој), моравка и ресавка (приплодни нерастови) у износу од 6.000 динара по грлу;

11) мангулица (црни, бели и црвени сој), моравка и ресавка (приплодне назимице – сва грла старија од седам месеци) у износу од 4.000 динара по грлу;

12) овце расе/соја праменка (пиротска, кривовирска, баљуша, бардока, липска, шарпланинска, влашићка, влашко виторога и каракачанска), баура, чоканска цигаја (сва грла старија од 12 месеци) у износу од 4.500 динара по грлу;

13) балканска и домаћа бела коза (сва грла старија од 12 месеци) у износу од 4.500 динара по грлу;

14) живина – сомборска капорка, банатски голошијан, косовски певач и сврљишка кокош (кокице и петлови) у износу од 400 динара по грлу.

Члан 10.

Подстицаји за мере руралног развоја из члана 8. став 2. ове уредбе исплаћују се из средстава прописаних чланом 2. став 3. ове уредбе.

Члан 11.

Максимални износи подстицаја за директна плаћања и мере руралног развоја увећавају се за 10% за Топлички, Јабланички и Пчињски управни округ, осим за подстицаје за мере руралног развоја из члана 8. став 2. тачка 2) подтачка (2) алинеја прва, тачка 3) подтачка (4) и тачка 4) ове уредбе.

Члан 12.

Обим средстава за кредитну подршку у пољопривреди износи 1.250.000.000 динара од чега 1.150.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12).

Члан 13.

Подстицаји за кредитну подршку у пољопривреди из члана 12. ове уредбе исплаћују се из средстава прописаних чланом 2. став 1. ове уредбе.

Члан 14.

Обим средстава за посебне подстицаје износи 300.000.000 динара.

Средства из става 1. овог члана расподељују се у одговарајућим укупним износима, и то за следеће посебне подстицаје:

1) подстицаје за спровођење одгајивачких програма, ради остваривања одгајивачких циљева у сточарству у износу од 190.000.000 динара;

2) подстицаје за промотивне активности у пољопривреди и руралном развоју (мере и акције у пољопривреди) у износу од 10.000.000 динара;

3) подстицаје за производњу садног материјала и сертификацију и клонску селекцију у износу од 100.000.000 динара.

Члан 15.

Посебни подстицаји из члана 14. став 2. ове уредбе исплаћују се из средстава прописаних чланом 2. став 4. ове уредбе.

Члан 16.

Обим средстава за ИПАРД подстицаје из члана 2. став 5. ове уредбе износи 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја.

Обим средстава за ИПАРД подстицаје из члана 2. став 6. ове уредбе износи 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја.

Обим средстава за ИПАРД подстицаје из члана 2. став 7. ове уредбе износи 6.294.000.000 динара, од чега 1.573.500.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја.

Средства из ст. 1–3. овог члана расподељују се у одговарајућим укупним износима по мерама и према јавним позивима у складу са табелом распореда буџета за ИПАРД програм која је дата у Прилогу 2 – ТАБЕЛА РАСПОРЕДА БУЏЕТА ЗА ИПАРД ПРОГРАМ, који је одштампан уз ову уредбу и чини њен саставни део.

Члан 17.

Подстицаји из члана 16. ове уредбе исплаћују се у максималном износу прописаним Секторским споразумом између Владе Републике Србије и Европске комисије и посебним прописима.

Члан 18.

Подстицаји из члана 16. ове уредбе исплаћују се из средстава прописаних чланом 2. ст. 5–7. ове уредбе.

Члан 19.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-460/2025-2

У Београду, 23. јануара 2025. године

**Влада**

Председник,

**Милош Вучевић,** с.р.

Прилог 1

ТАБЕЛА РАСПОДЕЛЕ СРЕДСТАВА
ЗА РЕАЛИЗАЦИЈУ ПОДСТИЦАЈА ПО РЕШЕЊИМА ДОНЕТИМ У ИЗВРШЕЊУ СУДСКИХ ПРЕСУДА, РЕАЛИЗАЦИЈУ ПОДСТИЦАЈА ИЗ ПРЕТХОДНОГ ПЕРИОДА ПО ДРУГОСТЕПЕНИМ РЕШЕЊИМА, КАО И ПО НОВИМ РЕШЕЊИМА ДОНЕТИМ У ПОНОВНОМ ПОСТУПКУ НАКОН ПОНИШТАВАЊА ПОБИЈАНОГ ПРВОСТЕПЕНОГ РЕШЕЊА ОД СТРАНЕ ДРУГОСТЕПЕНОГ ОРГАНА, ПО ОСНОВУ ДОНЕТИХ, А НЕИСПЛАЋЕНИХ РЕШЕЊА ИЗ ПРЕТХОДНОГ ПЕРИОДА, КАО И ЗАХТЕВА КОЈИ ЋЕ БИТИ РЕШЕНИ У ТЕКУЋОЈ ГОДИНИ

|  |  |  |  |  |
| --- | --- | --- | --- | --- |
| Редни број | Врста подстицаја | Средства за захтеве који ће бити решени у текућој години(у динарима) | Средства за реализацију подстицаја по решењима донетим у извршењу судских пресуда, реализацију подстицаја из претходног периода по другостепеним решењима, као и по новим решењима донетим у поновном поступку након поништавања побијаног првостепеног решења од стране другостепеног органа, по основу донетих, а неисплаћених решења из претходног периода(у динарима) | Укупан износ средстава(у динарима) |
| I | ДИРЕКТНА ПЛАЋАЊА | 1.344.999.000 | 5.000.000 | 1.349.999.000 |
| 1. | Премије | 913.352.786 |  |  |
| 1.1 | Премија за млеко | 913.352.786 |  |  |
| 2. | Подстицаји за производњу | 417.306.301 |  |  |
| 2.1 | Подстицаји за биљну производњу | 118.727.297 |  |  |
| 2.1.1 | Основни подстицаји за биљну производњу 2023. и 2024. | 104.387.383 |  |  |
|  | Финансијско давање за основне подстицаје у 2023. години | 14.339.914 |  |  |
| 2.2 | Подстицаји у сточарству | 298.579.004 |  |  |
| 2.2.1 | Подстицаји за квалитетне приплодне млечне краве | 251.039.154 |  |  |
| 2.2.2 | Подстицаји за квалитетне приплодне товне краве и бикове |  |  |  |
| 2.2.3 | Подстицаји за квалитетне приплодне крмаче и нерастове |  |  |  |
| 2.2.4 | Подстицаји за квалитетне приплодне овце, овнове, козе и јарчеве |  |  |  |
| 2.2.5 | Подстицаји за родитељске кокошке тешког типа |  |  |  |
| 2.2.6 | Подстицаји за родитељске кокошке лаког типа |  |  |  |
| 2.2.7 | Подстицаји за родитељске ћурке |  |  |  |
| 2.2.8 | Подстицаји за квалитетне приплодне матице риба шарана |  |  |  |
| 2.2.9 | Подстицаји за квалитетне приплодне матице риба пастрмке |  |  |  |
| 2.2.10 | Подстицаји за тов јунади | 38.152.550 |  |  |
| 2.2.11 | Подстицаји за тов јагњади |  |  |  |
| 2.2.12 | Подстицаји за тов јаради |  |  |  |
| 2.2.13 | Подстицаји за тов свиња |  |  |  |
| 2.2.14 | Подстицаји за кошнице пчела | 4.517.300 |  |  |
| 2.2.15 | Подстицаји за производњу конзумне рибе | 0 |  |  |
| 2.2.16 | Подстицаје за краве за узгој телади за тов | 4.870.000 |  |  |
| 3. | Регреси | 14.339.913 |  |  |
|  | Финансијско давање за регрес за гориво у 2023. години | 14.339.913 |  |  |
| II | ПОДСТИЦАЈИ МЕРАМА РУРАЛНОГ РАЗВОЈА | 3.522.154.284 | 5.000.000 | 3.527.154.284 |
| 1. | Подстицаји за унапређење конкурентности | 2.783.376.441 |  |  |
| 1.1 | Инвестиције у физичку имовину пољопривредног газдинства | 1.012.919.230 |  |  |
| 1.1.1 | Подстицање подизања нових вишегодишњих производних засада воћака, винове лозе и хмеља | 50.000.000 |  |  |
| 1.1.1.1 | Подстицање подизања нових вишегодишњих производних засада воћакa и хмеља | 50.000.000 |  |  |
| 1.1.1.2 | Подстицање подизања нових вишегодишњих производних засада винове лозе | 0 |  |  |
| 1.1.2 | Подршка за унапређење примарне пољопривредне производње | 962.919.230 |  |  |
| 1.1.2.1 | Подршка за инвестиције у набавку нових машина и опреме за унапређење примарне биљне пољопривредне производње | 480.000.000 |  |  |
| 1.1.2.2 | Подршка за инвестиције у набавку нових машина и опреме за унапређење примарне сточарске пољопривредне производње | 182.919.230 |  |  |
| 1.1.2.3 | Подршка за инвестиције у набавку квалитетних приплодних грла за унапређење примарне сточарске пољопривредне производње | 300.000.000 |  |  |
| 1.1.2.4 | Подршка дигитализацији сточарске производње | 0 |  |  |
| 1.1.2.5 | Подршка инвестицијама у изградњу и опремање објеката | 0 |  |  |
| 1.2 | Инвестиције у прераду и маркетинг пољопривредних и прехрамбених производа и производа рибарства | 0 |  |  |
| 1.2.1 | Изградња објеката и набавка опреме у сектору производње вина | 0 |  |  |
| 1.2.2 | Изградња и реконструкција објеката и набавка опреме у сектору производње јаких алкохолних пића | 0 |  |  |
| 1.3 | Управљање ризицима(Регрес за премију осигурања за усеве, плодове, вишегодишње засаде, расаднике и животиње) | 1.770.457.211 |  |  |
| 2. | Подстицаји за очување и унапређење животне средине и природних ресурса | 718.777.843 |  |  |
| 2.1 | Органска производња | 509.744.893 |  |  |
| 2.1.1 | Органска биљна производња | 234.150.860 |  |  |
| 2.1.2 | Органска сточарска производња | 275.594.033 |  |  |
| 2.2 | Очување биљних и животињских генетичких ресурса | 209.032.950 |  |  |
| 2.2.1 | Очување биљних генетичких ресурса | 0 |  |  |
| 2.2.2 | Очување животињских генетичких ресурса | 209.032.950 |  |  |
| 3. | Подстицаји за диверсификацију дохотка и унапређење квалитета живота у руралним подручјима | 20.000.000 |  |  |
| 3.1 | Унапређење економских активности на селу кроз подршку непољопривредним активностима | 0 |  |  |
| 3.2 | Спровођење активности у циљу подизања конкурентности у смислу додавања вредности кроз прераду, као и за увођење и сертификацију система квалитета хране, органских производа и производа са ознаком географског порекла на газдинствима | 0 |  |  |
| 3.3 | Инвестиције у руралну инфраструктуру | 20.000.000 |  |  |
| III | ПОСЕБНИ ПОДСТИЦАЈИ | 0 | 0 | 0 |
| 1. | Подстицаји за спровођење одгајивачких програма, ради остваривања одгајивачких циљева у сточарству - мере селекције | 0 |  |  |
| 2. | Подстицаје за промотивне активности у пољопривреди и руралном развоју (мере и акције у пољопривреди) | 0 |  |  |
| 3. | Подстицаји за производњу садног материјала и сертификацију и клонску селекцију | 0 |  |  |
| IV | КРЕДИТНА ПОДРШКА | 50.000.000 | 0 | 50.000.000 |
| УКУПНО обавезе | 4.917.153.284 | 10.000.000 | 4.927.153.284 |

Прилог 2

ТАБЕЛА РАСПОРЕДА БУЏЕТА ЗА ИПАРД ПРОГРАМ

|  |  |  |  |  |
| --- | --- | --- | --- | --- |
| Мера/Позив | Извор финансирања | Одговарајући укупан износ у динарима за 2025. годину | Одговарајући укупан износ у динарима за 2026. годину | Одговарајући укупан износ у динарима за 2027. годину |
| ИПАРД 2 ПРОГРАМ\* | 1 | 140.000.000 | 0 | 0 |
| ИПАРД 3 ПРОГРАМ |  |  |  |  |
| МЕРА 1 први позив | 1 | 50.000.000 | 500.000.000 | 452.740.000 |
| 56 | 150.000.000 | 1.500.000.000 | 1.358.220.000 |
| МЕРА 1 други позив | 1 | 674.784.000 | 0 | 0 |
| 56 | 2.024.352.000 | 0 | 0 |
| МЕРА 1 трећи позив | 1 | 422.160.333 |  |  |
| 56 | 1.266.481.000 |  |  |
| МЕРА 3 први позив | 1 | 223.058.604 | 750.000.000 | 594.802.000 |
| 56 | 1.053.189.308 | 2.250.000.000 | 1.784.406.000 |
| МЕРА 7 први позив | 1 | 50.000.000 | 317.715.973 | 525.958.000 |
| 56 | 150.000.000 | 937.723.846 | 1.577.874.000 |
| Мера 9 | 1 | 13.497.063 | 5.784.027 | 0 |
| 56 | 76.477.692 | 32.776.154 | 0 |
| УКУПНО |  | 6.294.000.000 | 6.294.000.000 | 6.294.000.000 |

\* Средства намењена за захтеве у оквиру ИПАРД II програма, за које постоји одобрење пројекта и за које је могуће подношење захтева у 2025. години, а који се у складу са Законом о потврђивању Секторским споразумом између Владе Републике Србије и Европске комисије о механизмима примене финансијске помоћи Уније Републици Србији у оквиру инструмента за претприступну помоћ у области подршке пољопривреди и руралном развоју (ИПАРД) („Службени гласник РС – Међународни уговори”, број 4/23) и Законом о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) („Службени гласник РС – Међународни уговори”, број 19/14), финансирају у потпуности из националног буџета.